b'\n_START_ARTICLE_\nJarno Habicht\n_START_PARAGRAPH_\nJarno Habicht (s\xc3\xbcndinud 24. aprillil 1976 Tartus) on eesti tervishoiuametnik ja rahvaterviseteadlane.\n_START_SECTION_\nHaridus\n_START_PARAGRAPH_\n1994. aastal l\xc3\xb5petas ta Gustav Adolfi G\xc3\xbcmnaasiumi. 2000. aastal l\xc3\xb5petas ta Tartu \xc3\x9clikooli arstiteaduskonna._NEWLINE_2010. aastal kaitses Tartu \xc3\x9clikoolis meditsiinidoktori kraadi v\xc3\xa4itekirjaga "Health care utilisation in Estonia: socioeconomic determinants and financial burden of out-of-pocket payments".\n_START_SECTION_\nT\xc3\xb6\xc3\xb6\n_START_PARAGRAPH_\nAastatel 2001\xe2\x80\x932003 t\xc3\xb6\xc3\xb6tas ta Eesti Haigekassa tervishoiu spetsialistina. Aastatel 2003\xe2\x80\x932011 oli ta Maailma Terviseorganisatsiooni (WHO) Eesti esinduse juht, aastatel 2011\xe2\x80\x932015 WHO esindaja Moldovas, 2015. aastast WHO esindaja K\xc3\xb5rg\xc3\xb5zstanis. 2016. aastal avaldas ta soovi hakata juhtima P\xc3\xb5hja-Eesti Regionaalhaiglat.\n_START_SECTION_\nIsiklikku\n_START_PARAGRAPH_\nTema isa on kirjanik ja t\xc3\xb5lkija Juhan Habicht.'